CELEX: 62012CN0219
Language: sk
Date: 2012-05-09 00:00:00
Title: Vec C-219/12: Návrh na začatie prejudiciálneho konania, ktorý podal Verwaltungsgerichtshof (Rakúsko) 9. mája 2012 — Finanzamt Freistadt Rohrbach Urfahr/Unabhängiger Finanzsenat Außenstelle Linz

11.8.2012   
            
            
               SK
            
            
               Úradný vestník Európskej únie
            
            
               C 243/3
            
         Návrh na začatie prejudiciálneho konania, ktorý podal Verwaltungsgerichtshof (Rakúsko) 9. mája 2012 — Finanzamt Freistadt Rohrbach Urfahr/Unabhängiger Finanzsenat Außenstelle Linz
   (Vec C-219/12)
   2012/C 243/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Navrhovateľ: Finanzamt Freistadt Rohrbach Urfahr
   
      Odporca: Unabhängiger Finanzsenat Außenstelle Linz
   
      Vedľajší účastník konania: Thomas Fuchs
   
      Prejudiciálna otázka
   
   Predstavuje prevádzkovanie fotovoltického zariadenia, ktoré je riadené sieťou bez vlastnej kapacity na uskladnenie elektrickej energie nachádzajúce sa na súkromnom rodinnom dome alebo pri ňom a ktoré je technicky dimenzované tak, že výroba elektriny zo zariadenia je trvalo nižšia ako množstvo elektriny, ktorú prevádzkovateľ zariadenia celkovo spotrebuje na súkromné účely v rodinnom dome, „hospodársku činnosť“ prevádzkovateľa zariadenia v zmysle článku 4 šiestej smernice 77/388/EHS (1)?
   
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23).